תור צוחק

תור צוחק (שם מדעי: Streptopelia roseogrisea) הוא מין במשפחת היוניים השייך לסוג בו כלולה גם הצוצלת. התור הצוחק הוא יונה קטנה הנפוצה באזורים הצחיחים באפריקה הנמצאים דרומית למדבר הסהרה. תפוצתה רוחבית ביבשת אפריקה, והיא מגיעה אף למערב חצי האי ערב. אף על פי שהיא חיה באזורים צחיחים, ניתן למצוא אותה מסביב למקורות מים.

אורכו הממוצע של התור הצוחק הוא 26 סנטימטרים. חלקו העליון של גופו, מכתפיו ועד לזנבו, הוא בצבע חום-אפור בהיר, על אף שקצות הכנפיים הם בעלי גוון כחול. נוצות התעופה הן כהות יותר, וצבען כמעט שחור. ראשו, צווארו וחזהו של התור הצוחק הם ורדרדים, וסנטרו ובטנו לבנים יותר. ההבדל בין הזוויגים קטן למדי.

התור הצוחק בוית בידי האדם והוא אביו של התור הברברי .

קישורים חיצוניים 

 התור הצוחק באתר ה-IUCN

הערות שוליים 

טקסונים שתוארו בידי קרל יקוב סונדול
יוניים
ארץ ישראל: יוניים
בנין: עופות
ניגריה: עופות
בעלי חיים שתוארו ב-1857
עופות הסוואנה האפריקנית